Naim Logić

**Naim Logić** je bosanskohercegovački alpinista i doktor elektrotehničkih nauka.

## Biografija 
Rođen je u Sarajevu 1952. gdje je diplomirao na Elektrotehničkom fakultetu. Poslije studija, zaposlio se na istom fakultetu. Tokom rata u Bosni i Hercegovini otišao je u Phoenix u Arizoni, SAD. Tamo je doktorirao na Arizona State University, gdje se i zaposlio. Radio je i u elektroprivredi Arizone. Logić  živi u Phoenixu sa suprugom Mirjanom i kćerkom Miom.
## Alpinizam 
U svoje slobodno vrijeme Naim se aktivno bavi planinarstvom i ima 50 godina alpinističkog i visokogorskog iskustva. Godine 1974. bio je polaznik sarajevske škole alpinizma, a 1976. je stekao zvanje registrovanog alpiniste. Dobitnik je zlatne značke Planinarskog saveza BiH i specijalnog priznanja sportskog saveza BiH. Osnivač je *Društva bosanskih planina u Sjevernoj Americi: NABMA – North American Bosnian Mountaineering Association. Dobitnik je Nagrade za životno djelo Planinarskog Saveza BiH.* 
### Ekspedicije 
Bio je učesnik 19 alpinističkih ekspedicija širom svijeta, 
 je istovremeno 1984. (u ljetnim uslovima) ispenjalo 18 planinara iz Bosne i Hercegovine, među njima i Naim Logić]]
#### Damawand i Ararat - 1984 
Godine 1984. u periodu juli-august Planinarski savez Vojvodine organizovao je ekspediciju na Damawand (5610 m) u masivu Elburs na teritoriji Irana i na Ararat (5165 m) na teritoriji Turske. Kao članovi ekspedicije učestvovao je i veći broj planinara iz Bosne i Hercegovine koji su ostvarili uspone na oba vrha: Milorad Čarapić (Goražde), Zijo Deljo (Goražde), Nail Dervišević (Travnik), Miloš Droca (Goražde), Murat Gušo (Goražde), Selver Hadžić (Sarajevo), Ozrenka Jakovljević (Pale), Ljerka Kušec (Sarajevo), Naim Logić (Sarajevo), Srećko Mirić (Visoko), Slobodan Simić (Sarajevo), Mehmed Šišić (Sarajevo), Muhamed Šišić (Sarajevo), Mukrim Šišić (Zenica), Vesna Škramić (Sarajevo), Halil Udžvarlić (Sarajevo), Alirizah Vatrenjak (Sarajevo), Raza Voloder (Pazarić), pristupili na oba vrha. Nail Dervišević, Naim Logić, Mukrim Šišić i Alirizah Vatrenjak, ispenjali su nekoliko smjerova u Alam Kuhu (4850 m) - Iran.
#### Ande - 1986 
Godine 1986. u periodu 23. maj – 16. juli UPSD “Bukovik” Sarajevo organizovao je ekspediciju na Ande (Cordilleri Blanca) na teritoriji Perua. Kao član ekspedicije Naim Logić je ispenjao: Huascaran (6768 m) (drugi najviši vrh u Andima), Alpamayo (5947 m), Ranrapalca (6162 m) i Toccllalaraju (6034 m). Zajedno sa još trojicom penjača (Edin Durmo, Muhamed Gafić i Dragan Zlatanović (Beograd)), Naim Logić ispenjao je vrh Han Tengri (7.010 m).

### Sedam vrhova 
Naimova lista vrhova na sedam kontinenata: Prvi uspon na Everest je pokušao 2009, ali je nevrijeme onemogućilo uspon na vrh.
* Puncak Jaya, Indonezija - (4884 m) (20. 11. 2013)
* Vinson, Antarktik – 4897 m, (7. 1. 2015)

Svoje dugogodišnje planinarenje opisao je u knjigama *Od Peruna do Everesta - Moj put iz srca Bosne do krova svijeta* i *Svih 7 najviših vrhova kontinenata*. Perun je planina kod Vareša, gdje je Logić počeo planinariti u ranoj mladosti. U drugoj knjizi naveo je nekoliko statističkih podataka koji govore o veličini ovog poduhvata. Za kompletiranje ovog projekta obavio je 57 letova avionom i tom prilikom u zraku boravio 273 sata, odnosno približno 12 dana. Preletio je 193.706&nbsp;km, što je ekvivalentno oblijetanju zemlje približno pet puta (4,83 puta), i zbog ovih razloga van kuće je boravio 174 noći pod šatorom (na ledu), a što je približno pola godine.
## Reference 
## Vanjski linkovi 
 Podcast s Tomom 001 - Naim Logić i magično putovanje na 7 najviših vrhova na 7 kontinenata

Kategorija:Bosanskohercegovački alpinisti
Kategorija:Biografije, Sarajevo
Kategorija:Rođeni 1952.
Kategorija:Osvajači Sedam vrhova
Kategorija:Osvajači Mount Everesta